Διευθυντής ραδιοσταθμού «ΒΗΜΑ FM» Βασίλης Χιώτης. Γεμάτος έκπληξη, έχοντας ανακαλύψει δημοσιογραφικό λαβράκι, αναφέρει: «Κορυφαίος υπουργός της κυβέρνησης συνάπτει σύμβαση με εξωτερικό ιδιώτη δικηγόρο για παροχή εξειδικευμένων γνώσεων για 1,5 μήνα με αμοιβή 7.000 ευρώ».

Ο έμπειρος συνάδελφος συναρπάζεται από τη «διαφθορά» της κυβέρνησης και αναδεικνύει το αποκαλυπτικό θέμα.

Την ίδια μέρα η «Εφ.Συν.» δημοσιεύει πόρισμα, βάσει του οποίου την τελευταία πενταετία έγιναν 274 εξωτερικές αναθέσεις ύψους 3,7 εκατομμυρίων ευρώ σε δικηγορικά γραφεία από την Εταιρεία Ακινήτων Δημοσίου, παρότι υπήρχε ικανός αριθμός μόνιμων δικηγόρων στην εταιρεία.

Πολιτικά υπεύθυνοι όλοι οι προηγούμενοι υπουργοί Οικονομικών που εποπτεύουν την ανώνυμη εταιρεία.

Ο συνάδελφος «είδε» τα 7.000 ευρώ, έχασε τα 3,7 εκατομμύρια.